pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง สนับสนุนจ้างงานคนพิการ ปี 65 ทะลุเป้า 149% เดินหน้าต่อชวนภาคเอกชนให้สิทธิคนพิการ ปี 66
วันพฤหัสบดีที่ 22 กันยายน 2565
รมว.เฮ้ง สนับสนุนจ้างงานคนพิการ ปี 65 ทะลุเป้า 149% เดินหน้าต่อชวนภาคเอกชนให้สิทธิคนพิการ ปี 66
กระทรวงแรงงาน โดยกรมการจัดหางาน ชวนภาคเอกชน สร้างโอกาสเท่าเทียม เพื่อคนพิการ มีงานทํา มีพื้นที่ทํากิน ยื่นขอให้สิทธิคนพิการ ตั้งแต่วันที่  1 ต.ค. – 31 ธ.ค. 65
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานภายใต้การกํากับดูแล ของพล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ขานรับนโยบายขจัดความเหลื่อมล้ํา ด้วยการสร้างโอกาสที่เท่าเทียมเป็นธรรม ดูแลผู้มีรายได้น้อย ผู้ด้อยโอกาส กลุ่มเปราะบาง และคนพิการอย่างเหมาะสม ด้วยการส่งเสริมการมีงานทําให้คนพิการที่ประสงค์จะทํางาน เพื่อสร้างโอกาสให้คนพิการ มีงาน มีอาชีพ มีรายได้ สามารถพึ่งพาตนเอง และอยู่ในสังคมได้อย่างมีศักดิ์ศรี โดยในปีงบประมาณ 2565 กระทรวงแรงงาน ได้เชิญชวนสถานประกอบการภาคเอกชน จํานวน 196 แห่ง เข้าร่วมโครงการส่งเสริมการจ้างงานคนพิการเชิงสังคม ประเภทจ้างเหมาบริการ และได้ดําเนินการให้สิทธิแก่คนพิการหรือผู้ดูแลคนพิการตามมาตรา 35 แล้วทั้งสิ้น 1,499 คน จากเป้าหมายที่กําหนดไว้ 1,000 คน ซึ่งถือว่าเกินเป้าหมาย 149% ก่อให้เกิดรายได้แก่คนพิการ 171,253,255 บาทต่อปี
“ปี 2566 กระทรวงแรงงานมีนโยบายส่งเสริมการจ้างงานคนพิการเชิงสังคม ประเภทจ้างเหมาบริการ โดยขยายการมีงานทําให้ผู้พิการเพิ่มขึ้น 20% จากปีนี้ที่มีการจ้างงานคนพิการ 1,499 คน จะเพิ่มเป้าหมายเป็น 1,800 คน ในปีหน้า นอกจากนี้สําหรับผู้พิการที่ไม่พร้อมรับงานจ้างเหมาบริการ ทํางานในหน่วยบริการสาธารณะ ยังสามารถรับสิทธิในสัมปทานพื้นที่ทํากิน พื้นที่เพื่อจําหน่ายสินค้าแทนได้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานขอเชิญชวนนายจ้างสถานประกอบการ ดําเนินการขึ้นทะเบียนขอใช้สิทธิตามมาตรา 35 เพื่อรับสิทธิในการให้สัมปทานพื้นที่ทํากิน พื้นที่เพื่อจําหน่ายสินค้าหรือบริการ จ้างเหมาบริการ ฝึกงาน ให้การอบรมในหลักสูตรประกอบอาชีพและให้ความช่วยเหลืออื่นใด โดยมีกรมการจัดหางานเป็นหน่วยงานรับเรื่องการขอใช้สิทธิของคนพิการ และรับเรื่องยื่นให้สิทธิตามมาตรา 35 จากนายจ้าง/สถานประกอบการ ซึ่งเปิดรับแจ้งตั้งแต่วันที่ 1 ตุลาคม – 31 ธันวาคม 2565
“มีหลักเกณฑ์ว่า การจัดทําสัญญาขอใช้สิทธิของทั้งสองฝ่ายเป็นไปโดยสมัครใจ มูลค่าของสัญญาไม่น้อยว่า 114,245 บาทต่อปี และรายชื่อคนพิการที่ขอใช้สิทธิจะต้องไม่ซ้ําซ้อนกัน จากการดําเนินงานในปีงบประมาณ 2565 (ต.ค. 64 – ส.ค. 65) ที่ผ่านมา มีคนพิการหรือผู้ดูแลคนพิการได้รับสิทธิตามมาตรา 35 จํานวน 14,546 ราย แบ่งเป็นคนพิการรับสิทธิ 10,531 คน ผู้ดูแลฯรับสิทธิแทน 4,015 คน จากนายจ้างภาครัฐ และเอกชน 1,956 แห่ง ก่อให้เกิดรายได้ โดยประมาณ 1,661,807,770 บาทต่อปี” อธิบดีกรมการจัดหางาน กล่าว
สําหรับคนพิการที่ต้องการหางาน และสถานประกอบการที่มีความประสงค์จะให้สิทธิจ้างคนพิการเข้าทํางานในหน่วยบริการสาธารณะสามารถติดต่อขอรับบริการ ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รัฐบาลติดตามการใช้จ่ายภายใต้ พ.ร.ก.กู้เงินฯ เพิ่มเติม 2564 ให้มีประสิทธิภาพตรงตามวัตถุประสงค์ เร่งส่งเงินคืนเมื่อเหลือจ่าย ล่าสุดคืนเงิน 7 โครงการ  9,992 ล้านบาท
วันพุธที่ 7 กันยายน 2565
รัฐบาลติดตามการใช้จ่ายภายใต้ พ.ร.ก.กู้เงินฯ เพิ่มเติม 2564 ให้มีประสิทธิภาพตรงตามวัตถุประสงค์ เร่งส่งเงินคืนเมื่อเหลือจ่าย ล่าสุดคืนเงิน 7 โครงการ  9,992 ล้านบาท
รัฐบาลติดตามการใช้จ่ายภายใต้ พ.ร.ก.กู้เงินฯ เพิ่มเติม 2564 ให้มีประสิทธิภาพตรงตามวัตถุประสงค์ เร่งส่งเงินคืนเมื่อเหลือจ่าย ล่าสุดคืนเงิน 7 โครงการ  9,992 ล้านบาท
วันที่ 7 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลได้มีการติดตามการใช้จ่ายเงินกู้ตามพระราชกําหนด(พ.ร.ก.) ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พ.ร.ก.กู้เงินฯ เพิ่มเติม พ.ศ. 2564) โดยต่อเนื่องผ่านคณะกรรมการกลั่นกรองการใช้จ่ายเงินกู้ (คกง.) โดยกําหนดให้ คกง. รายงานผลการใช้จ่ายงบประมาณทุก 3 เดือน รวมถึงกําหนดมาตรการดูแลการใช้จ่ายให้มีประสิทธิภาพ เร่งรัดให้มีการคืนวงเงินคงเหลือเมื่อเสร็จสิ้นโครงการ
ในการประชุมคณะรัฐมนตรี (ครม.) เมื่อวันที่ 6 ก.ย.65 คกง. ได้รายงานถึง ความก้าวหน้าการดําเนินงานและการใช้จ่ายเงินกู้ของแผนงานหรือโครงการภายใต้ พ.ร.ก. กู้เงินฯ เพิ่มเติม พ.ศ. 2564 ราย 3 เดือน ครั้งที่ 4 (พ.ค.-ก.ค. 65) สรุปภาพรวมได้ว่า มีโครงการที่ดําเนินการแล้วเสร็จแล้วร้อยละ 66.67 โครงการมีความก้าวหน้าน้อย(เบิกจ่ายน้อยกว่าร้อยละ 50) ร้อยละ 15 ส่วนที่เหลือประมาณร้อยละ 18 เป็นโครงการที่ยังไม่มีการเบิกจ่ายรวม 2,468 โครงการ แยกเป็นโครงการที่มีแผนการเบิกจ่ายแต่ไม่มีผลการเบิกจ่าย 141 โครงการ วงเงิน 4,530.11 ล้านบาท และโครงการที่ยังไม่ถึงระยะเวลาเบิกจ่ายตามแผน 2,327 โครงการ วงเงิน 32,559.01 ล้านบาท
ทั้งนี้ คกง. ได้มีข้อเสนอแนะสําหรับโครงการที่เบิกจ่ายน้อยกว่าร้อยละ 50 หากพิจารณาแล้วจําเป็นต้องดําเนินการต่อ ถ้ามีส่วนที่เกี่ยวข้องต้องดําเนินการจัดซื้อจัดจ้างก็ให้เร่งรัดดําเนินการตามกรอบเวลา กรณีที่คาดว่าดําเนินการไม่ทันให้เร่งดําเนินการขอขยายระยะเวลาตามขั้นตอน ส่วนโครงการที่พิจารณาแล้วไม่สามารถดําเนินโครงการต่อเนื่องได้ตามเป้าหมายที่ ครม. อนุมัติให้ไว้ ก็ให้เร่งเสนอให้ ครม. พิจารณาอนุมัติยุติโครงการ ภายในวันที่ 13 ก.ย. ซึ่ง ครม. เมื่อวันที่ 7 ก.ย. 65 ก็ได้อนุมัติ ให้มหาวิทยาลัยเกษตรศาสตร์ยุติโครงการเสริมสร้างความเข้มแข็งให้กับเกษตรกรฯ และให้ดําเนินการคืนงบประมาณส่วนเหลือจ่าย 212.33 ล้านบาทต่อไป
น.ส.ไตรศุลี กล่าวว่า คกง. รายงานให้ ครม. ทราบเพิ่มเติมว่า ล่าสุดได้มีโครงการที่ดําเนินการเพื่อคืนเงินกู้เหลือจ่ายเป็นที่เรียบร้อยแล้ว 7 โครงการ จาก 3 หน่วยงาน รวมวงเงิน 9,992.36 ล้านบาท แยกเป็น 1)สํานักงานเศรษฐกิจการคลัง เหลือจ่าย 3 โครงการ รวม 679.04 ล้านบาท 2)สํานักงานประกันสังคม เหลือจ่าย 3 โครงการ วงเงินรวม 6,656.99 ล้านบาท และ 3)สํานักงานปลัด กระทรวงการอุดมศึกษาฯ เหลือจ่าย 1 โครงการ วงเงิน 2,656.32 ล้านบาท
ทั้งนี้ เมื่อรวมการคืนเงินกู้เหลือจ่ายของ 7 โครงการ แล้ว ทําให้กรอบวงเงินกู้ตามพ.ร.ก. กู้เงินฯ เพิ่มเติม พ.ศ. 2564 คงเหลือ ณ วันที่ 23 ส.ค. 65 อยู่ที่ 35,724.41 ล้านบาท
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทนกระทรวงคมนาคม ร่วมวางพานพุ่มถวายสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5
วันอังคารที่ 20 กันยายน 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทนกระทรวงคมนาคม ร่วมวางพานพุ่มถวายสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5
เนื่องในวันรัฐวิสาหกิจไทย ณ ลานพระบรมราชานุเสาวรีย์พระบาทสมเด็จพระจุลจอมเกล้าเจ้าอยู่หัว สํานักงานใหญ่ การประปานครหลวง กรุงเทพฯ
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทนกระทรวงคมนาคม ร่วมวางพานพุ่มถวายสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ 5 เนื่องในวันรัฐวิสาหกิจไทย ประจําปี 2565 โดยมีผู้แทนจากภาครัฐ ภาครัฐวิสาหกิจ และประชาชน เข้าร่วม เมื่อวันที่ 20 กันยายน 2565 ณ ลานพระบรมราชานุเสาวรีย์พระบาทสมเด็จพระจุลจอมเกล้าเจ้าอยู่หัว สํานักงานใหญ่ การประปานครหลวง กรุงเทพฯ
สมาพันธ์แรงงานรัฐวิสาหกิจสัมพันธ์ (สรส.) ได้ดําเนินโครงการ “การจัดงานวันรัฐวิสาหกิจไทย” มาอย่างต่อเนื่องตั้งแต่ปี พ.ศ. 2544 เป็นต้นมา ตามที่คณะรัฐมนตรีได้มีมติเมื่อวันที่ 28 สิงหาคม 2544 กําหนดให้วันที่ 20 กันยายน ของทุกปีเป็นวันรัฐวิสาหกิจไทย ซึ่งวันดังกล่าวตรงกับวันพระราชสมภพของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทั้งนี้ เพื่อน้อมรําลึกถึงพระมหากรุณาธิคุณ และร่วมถวายสดุดีให้กับพระองค์ท่านที่ทรงมีสายพระเนตรอันยาวไกลในการวางรากฐานทางเศรษฐกิจให้กับประเทศไทย โดยใช้งบประมาณและกลไกของรัฐในการจัดแจง แบ่งปัน กระจายความสุขความเจริญให้กับสังคมไทย โดยได้ทรงสถาปนารัฐวิสาหกิจที่เกี่ยวข้องกับสาธารณูปโภคและสาธารณูปการหลายแห่ง เพื่อมอบหมายภารกิจให้จัดทําบริการสาธารณะเพื่อประชาชน และมีความเกี่ยวพันกับชีวิตประจําวันและความเป็นอยู่ของประชาชนทั้งในอดีตและปัจจุบัน อาทิ กิจการรถไฟ ประปา ไปรษณีย์ โทรศัพท์ โรงพยาบาล สถานศึกษา เป็นต้น ซึ่งเหล่าพสกนิกรต่างน้อมถวายพระราชสมัญญานามพระองค์ท่านว่าเป็น “พระบิดาแห่งรัฐวิสาหกิจไทย”
รัฐบาลไทย-ข่าวทำเนียบรัฐบาล-รัฐจัดใหญ่มหกรรมร่วมใจแก้หนี้สัญจร ประเดิมครั้งแรกออมสินรับเป็นเจ้าภาพ
วันพุธที่ 2 พฤศจิกายน 2565
รัฐจัดใหญ่มหกรรมร่วมใจแก้หนี้สัญจร ประเดิมครั้งแรกออมสินรับเป็นเจ้าภาพ
รัฐบาลจัดใหญ่มหกรรมร่วมใจแก้หนี้สัญจร ประเดิมครั้งแรกออมสินรับเป็นเจ้าภาพ นําทัพสถาบันการเงินของรัฐ ผนึกกําลังช่วยแก้หนี้เดิม เติมเงินใหม่ ให้คําปรึกษาการเงินครบวงจร พบกัน 4-6 พ.ย. นี้ ณ อิมแพ็ค ฮอลล์ 5 เมืองทองธานี
รัฐจัดใหญ่มหกรรมร่วมใจแก้หนี้สัญจร ประเดิมครั้งแรกออมสินรับเป็นเจ้าภาพ นําทัพสถาบันการเงินของรัฐ ผนึกกําลังช่วยแก้หนี้เดิม เติมเงินใหม่ ให้คําปรึกษาการเงินครบวงจร พบกัน 4-6 พ.ย. นี้ ณ อิมแพ็ค ฮอลล์ 5 เมืองทองธานี
นายวิทัย รัตนากร ผู้อํานวยการธนาคารออมสิน เปิดเผยว่า ตามที่กระทรวงการคลังร่วมกับธนาคารแห่งประเทศไทย (ธปท.) จัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” แบ่งการจัดงานเป็น 2 ระยะ โดยระยะแรกได้เปิดช่องทางเจรจาแก้ไขหนี้ออนไลน์ เพื่อให้บริการลูกหนี้ที่ได้รับผลกระทบจากสถานการณ์โควิด 19 และยังไม่ได้รับความช่วยเหลือ และระยะที่ 2 เป็นการจัดมหกรรมร่วมใจแก้หนี้สัญจร โดยการผนึกกําลังของกระทรวงการคลัง ธปท. และสมาคมสถาบันการเงินของรัฐ (GFA) ร่วมมือกันจัดขึ้นที่กรุงเทพมหานคร ขอนแก่น เชียงใหม่ ชลบุรี และสงขลา ตามลําดับ ทั้งนี้ งานมหกรรมฯ แต่ละครั้งจะมีสถาบันการเงินฯ ผลัดเปลี่ยนกันรับหน้าที่ผู้จัดงานหลัก จนครบทั้ง 5 ครั้ง ภายในเดือนมกราคม ปี 2566
สําหรับ มหกรรมร่วมใจแก้หนี้สัญจร ครั้งที่ 1 กรุงเทพฯ ทางธนาคารออมสินได้รับมอบหน้าที่เป็นผู้จัดงานหลัก กําหนดจัดขึ้นระหว่างวันที่ 4-6 พฤศจิกายน 2565 ณ อิมแพ็ค ฮอลล์ 5 เมืองทองธานี โดยธนาคารพร้อมด้วยสถาบันการเงินของรัฐทุกแห่ง รวมถึงหน่วยงานต่าง ๆ หลายภาคส่วน ได้พร้อมใจกันนําเสนอมาตรการแก้ไขหนี้ เพื่อช่วยเหลือลูกหนี้ของสถาบันการเงินฯ แต่ละแห่ง ครอบคลุมลูกหนี้สินเชื่อประเภทต่าง ๆ อาทิ สินเชื่อบุคคล สินเชื่อบ้าน สินเชื่อธุรกิจ สินเชื่อภาคการเกษตร นาโนไฟแนนซ์ รวมถึงลูกหนี้บัตรเครดิต ฯลฯ ตลอดจนบริการให้คําปรึกษาแก้ปัญหาหนี้อย่างยั่งยืน โดยผู้ที่สนใจสามารถลงทะเบียนได้ที่ https://ln15.gsb.or.th/WEB-DEBT/ เพื่อแจ้งความประสงค์มาติดต่อขอแก้ไขหนี้ พร้อมรับสิทธิพิเศษอื่น ๆ ได้ตลอดงานทั้ง 3 วัน
นอกจากนี้ ทุกสถาบันการเงินฯ ยังพร้อมใจกันขนโปรโมชั่นสินเชื่อเงื่อนไขพิเศษสุด เพื่อเป็นแหล่งเงินเติมทุนให้กับลูกค้ารายย่อยและ SMEs รวมถึงผลิตภัณฑ์เงินฝากเพื่อส่งเสริมการออมด้วยสิทธิพิเศษจูงใจ และบริการทางการเงินอื่น ๆ อีกมากมาย ไม่ว่าจะเป็น สินเชื่อแก้หนี้เพิ่มทุน ไม่ต้องมีหลักประกัน และเงินฝากดอกเบี้ยสูงสุด 9% จากธนาคารออมสิน สินเชื่อบ้านดอกเบี้ยต่ํา 0% โดยธนาคารอาคารสงเคราะห์ สินเชื่อเพื่อผู้ส่งออกป้ายแดงจาก Exim Bank สินเชื่อบุคคล สินเชื่อ SMEs เป็นต้น นอกจากนี้ ผู้ชมงานยังจะได้เลือกซื้อบ้านมือสอง (NPA) คุณภาพดี กู้ได้เต็มวงเงิน ผ่อน 0% ตามเงื่อนไข อีกทั้งกิจกรรมฝึกอาชีพ และโซนจัดแสดงของผู้ประกอบการรายย่อยในโครงการพัฒนาของธนาคารออมสิน ที่ต่างขนสินค้ามาให้ได้ช้อปปิ้งตามใจ และกิจกรรมสัมมนาให้ความรู้ด้านการจัดการหนี้ เทคนิคบริหารเงิน และส่งเสริมการออม โดยกูรูทางการเงินชื่อดังและผู้ทรงคุณวุฒิหลายท่าน รวมถึงกิจกรรมร่วมสนุกรับของที่ระลึกมากมาย
ขอเชิญลูกหนี้ที่ประสงค์รับความช่วยเหลือ และบุคคลทั่วไป ร่วมงาน “มหกรรมร่วมใจแก้หนี้สัญจร” กรุงเทพฯ ได้ในวันที่ 4-6 พฤศจิกายน 2565 ณ อิมแพ็ค ฮอลล์ 5 เมืองทองธานี .... มีหนี้ต้องแก้ไข เริ่มต้นใหม่อย่างยั่งยืน
รัฐบาลไทย-ข่าวทำเนียบรัฐบาล-ศธ. สั่งการ “อาชีวะ” ติดตั้ง "ประตู-หน้าต่างนิรภัยศูนย์เด็กเล็ก” ป้องกันเหตุร้ายที่อาจเกิดขึ้นในอนาคต
วันอังคารที่ 11 ตุลาคม 2565
ศธ. สั่งการ “อาชีวะ” ติดตั้ง "ประตู-หน้าต่างนิรภัยศูนย์เด็กเล็ก” ป้องกันเหตุร้ายที่อาจเกิดขึ้นในอนาคต
.....
จากเหตุการณ์รุนแรงที่เกิดขึ้นใน จ.หนองบัวลําภู รัฐบาลไม่ได้นิ่งนอนใจต่อความความปลอดภัยในสถานศึกษา ล่าสุด ก.ศึกษาธิการได้ให้สํานักงานคณะกรรมการการอาชีวศึกษา (สอศ.) “ติดตั้งระบบประตูป้องกันภัย” ให้ศูนย์พัฒนาเด็กเล็กและโรงเรียนสอนเด็กปฐมวัยในสังกัด สพฐ. และ ก.มหาดไทย
.
เบื้องต้นได้ประสานให้ “วิทยาลัยเทคนิคนครราชสีมา” เป็นจังหวัดต้นแบบนําร่องในการออกแบบทดลองระบบป้องกันภัยให้กับนักเรียนเด็กเล็ก โดยมุ่งหวังให้เป็น “ประตู-หน้าต่างนิรภัยศูนย์เด็กเล็กแบบครบวงจร” เพื่อนําไปใช้ทั่วประเทศ
.
ทั้งนี้ นายกฯ ได้เตรียมระดมมาตรการต่าง ๆ เพื่อออกแบบให้สถานศึกษามีความปลอดภัยทุกระดับ โดยเฉพาะกําลังพิจารณาแนวทางในการติดตั้งสัญญาณ SOS ขอความช่วยเหลือไปยังสถานีตํารวจในพื้นที่ ซึ่งจะสามารถเข้าช่วยเหลือได้ทันที
.
รวมถึงการอบรมซักซ้อม ”วิธีการเอาตัวรอด” จากการเผชิญเหตุร้าย เพื่อให้บุคลากรทางการศึกษา และนักเรียนมีทักษะสามารถปฏิบัติตามวิธีการที่ถูกต้อง ซึ่งจะช่วยลดการสูญเสียได้
.
อ่านเพิ่มเติม คลิกhttps://www.thaigov.go.th/news/contents/details/60258
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การประชุมหารือโต๊ะกลมระหว่างสภาที่ปรึกษาทางธุรกิจเอเปคและเครือข่ายการพัฒนาเพื่อการเงินที่ยั่งยืน
วันศุกร์ที่ 21 ตุลาคม 2565
การประชุมหารือโต๊ะกลมระหว่างสภาที่ปรึกษาทางธุรกิจเอเปคและเครือข่ายการพัฒนาเพื่อการเงินที่ยั่งยืน
ปาฐกถาพิเศษและเสวนาของ รมว.คลัง “การขับเคลื่อนการเงินที่ยั่งยืน:บทบาทของความร่วมมือภาครัฐและเอกชน ภายใต้กรอบการประชุม รมว.คลังเอเปค” ในการประชุมหารือโต๊ะกลมระหว่างสภาที่ปรึกษาทางธุรกิจเอเปคและเครือข่ายการพัฒนาเพื่อการเงินที่ยั่งยืน วันที่ 21 ต.ค.2565
นายอาคม เติมพิทยาไพสิฐ รัฐมนตรีว่าการกระทรวงการคลัง ได้กล่าวปาฐกถาพิเศษและร่วมเสวนาในการประชุมหารือโต๊ะกลมระหว่างสภาที่ปรึกษาทางธุรกิจเอเปค (APEC Business Advisory Council: ABAC) และเครือข่ายการพัฒนาเพื่อการเงินที่ยั่งยืน (Sustainable Finance Development Network: SFDN) ในหัวข้อ “การขับเคลื่อนการเงินที่ยั่งยืน:บทบาทของความร่วมมือภาครัฐและเอกชนภายใต้กรอบการประชุมรัฐมนตรีว่าการกระทรวงการคลังเอเปค (Advancing Sustainable Finance: The Role of Public-Private Collaboration under the APEC Finance Ministers’ Process) เมื่อวันที่ 21 ตุลาคม 2565 ณ โรงแรมสยามเคมปินสกี้ กรุงเทพฯ
รัฐมนตรีว่าการกระทรวงการคลังกล่าวถึงหัวข้อหลักของการดํารงตําแหน่งเจ้าภาพจัดการประชุมเอเปคของประเทศไทย “Open. Connect. Balance.” หรือ “เปิดกว้างสร้างสัมพันธ์เชื่อมโยงกันสู่สมดุล” โดยประเทศไทยมีประเด็นสําคัญ (Priorities) ของกรอบการรัฐมนตรีว่าการกระทรวงการคลังเอเปค ภายใต้แนวคิด “ขับเคลื่อนเศรษฐกิจดิจิทัล มุ่งสู่การเงินการคลังยั่งยืน (Advancing Digitalization, Achieving Sustainability) เพื่อมุ่งสู่การเติบโตที่ยั่งยืนหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการเปลี่ยนแปลงสภาพภูมิอากาศซึ่งมีแนวโน้มที่จะส่งผลกระทบต่อทั้งสิ่งแวดล้อมเศรษฐกิจและสังคมมากขึ้นในอนาคต
สําหรับการขับเคลื่อนการเงินที่ยั่งยืน รัฐมนตรีว่าการกระทรวงการคลังเน้นย้ําถึงความสําคัญของการยกระดับของบทบาทของภาครัฐในการพัฒนาสภาพแวดล้อม (Ecosystem) ของตลาดทุนทั้งระบบ โดยการใช้เครื่องมือทางด้านการเงินและการคลังการวางรากฐานการจัดกลุ่มกิจกรรมทางเศรษฐกิจสีเขียวตามนิยามเดียวกันและการสร้างมาตรฐานการเปิดเผยข้อมูลเพื่อดึงดูดการลงทุนสู่โครงการที่ให้ความความสําคัญในเรื่องสิ่งแวดล้อมสังคมและธรรมาภิบาล(Environment, Social, Governance: ESG)รวมทั้งการหาแนวทางใหม่ ๆ ในการจัดหาแหล่งทุนของภาครัฐ ซึ่งประเทศไทยได้มีการออกพันธบัตรรัฐบาลเพื่อความยั่งยืน (Sustainability Bond) เพื่อระดมทุนไปใช้ในโครงการเพื่อการพัฒนาทางด้านสิ่งแวดล้อมและสังคมแล้ว เช่น โครงการรถไฟฟ้าสายสีส้ม และโครงการช่วยเหลือเยียวยาและบรรเทาความเดือดร้อนแก่ผู้ได้รับผลกระทบจากโควิด-19 เป็นต้น ทั้งนี้ รัฐมนตรีว่าการกระทรวงการคลังได้กล่าวเน้นย้ําถึงการส่งเสริมให้มีความร่วมมือที่แน่นแฟ้นกับภาคเอกชนและทุกภาคส่วน การสร้างสภาพแวดล้อมที่เอื้อต่อการลงทุนและการระดมทุนเพื่อโครงการด้านสิ่งแวดล้อมเพื่อเปลี่ยนผ่านสู่ภูมิทัศน์ภาคการเงินรูปแบบใหม่ที่ใส่ใจต่อปัญหาด้านสิ่งแวดล้อมและนําไปสู่เศรษฐกิจที่มีการเติบโตอย่างยั่งยืนต่อไป
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. (02) 273-9020 ต่อ 3603/3617
รัฐบาลไทย-ข่าวทำเนียบรัฐบาล-รองปลัด.โอภาส เข้าร่วมการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 4/2565
วันศุกร์ที่ 30 กันยายน 2565
รองปลัด.โอภาส เข้าร่วมการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 4/2565
รองปลัด.โอภาส เข้าร่วมการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 4/2565
วันที่ 30 กันยายน 2565 รองปลัดกระทรวงเกษตรและสหกรณ์ นายโอภาส ทองยงค์ เป็นผู้แทนรัฐมนตรีว่าการกระทรวงเกษตรและสหกรณ์ เข้าร่วมการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 4/2565 ผ่านสื่ออิเล็กทรอนิกส์ (Zoom Meeting) โดยมีพล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เป็นประธานการประชุม
ที่ประชุมได้ให้ความเห็นชอบเรื่องสําคัญ จํานวน 2 เรื่อง ได้แก่
(1) เห็นชอบการจัดสรรเงินกองทุนส่งเสริมวิสาหกิจขนาดกลางและขนาดย่อม ประจําปี 2566 โดยเป็นเงินงบประมาณ จํานวน 570 ล้านบาท และเงินนอกงบประมาณ จํานวน 240 ล้านบาท รวมเป็น 810 ล้านบาท เพื่อเป็นค่าใช้จ่ายในการดําเนินงานส่งเสริมวิสาหกิจขนาดกลางและขนาดย่อม
(2) เห็นชอบการจัดสรรเงินกองทุนส่งเสริมวิสาหกิจขนาดกลางและขนาดย่อม วงเงิน 250,540,000 บาท เพื่อเป็นค่าใช้จ่ายค่าบริหารจัดการโครงการสนับสนุน SMEs รายย่อย โดยให้ธนาคารพัฒนาวิสาหกิจขนาดกลางและขนาดย่อมแห่งประเทศไทยเป็นผู้ดําเนินการ
ในตอนท้ายประธานฯ ได้กล่าวว่าการให้ความเห็นชอบในวันนี้เพื่อที่จะช่วยเหลือ SME ของไทยให้ผ่านพ้นวิกฤตเศรษฐกิจ จึงขอให้ทุกหน่วยงานบูรณาการการทํางานร่วมกัน รวมถึงส่งเสริมและพัฒนา SME ของไทยให้เติบโตต่อไปข้างหน้าอย่างมั่นคงและยั่งยืน
รัฐบาลไทย-ข่าวทำเนียบรัฐบาล-สธ. เปิดเกณฑ์ “ให้คำปรึกษา” ก่อนยุติตั้งครรภ์ มุ่งให้ความรู้ที่ถูกต้องและถูกกฎหมาย
วันจันทร์ที่ 3 ตุลาคม 2565
สธ. เปิดเกณฑ์ “ให้คําปรึกษา” ก่อนยุติตั้งครรภ์ มุ่งให้ความรู้ที่ถูกต้องและถูกกฎหมาย
.....
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยว่า ก.สาธารณสุขได้ออกประกาศกระทรวงฯ เรื่อง การตรวจและรับคําปรึกษาทางเลือกในการยุติการตั้งครรภ์ มาตรา 305 (5) แห่งประมวลกฎหมายอาญา พ.ศ. 2565
.
โดยประกาศดังกล่าว ได้เผยแพร่ในราชกิจจานุเบกษาเมื่อที่ 26 ก.ย. 65 และจะมีผลบังคับเมื่อพ้น 30 วันนับแต่วันประกาศ ดังนี้
.
หญิงมีอายุครรภ์เกิน 12 สัปดาห์ แต่ไม่เกิน 20 สัปดาห์ สามารถยุติการตั้งครรภ์ได้ โดยไม่ถือเป็นความผิดทางอาญา
แต่ต้อง “ได้รับคําปรึกษา” จากผู้ประกอบวิชาชีพเวชกรรมและผู้ประกอบวิชาชีพอื่นตามหลักเกณฑ์และวิธีการตามประกาศฯ กําหนดโดยคําแนะนําแพทยสภาและหน่วยงานที่เกี่ยวข้อง
.
ขั้นตอนการขอรับคําปรึกษาทางเลือกนั้น หญิงที่มี “อายุครรภ์ตามกําหนด” สามารถแจ้งความประสงค์ต่อหน่วยบริการ (กรมอนามัยจะประกาศรายชื่อให้ทราบต่อไป) โดยแจ้งผ่านช่องทางใดช่องทางหนึ่ง เช่น ด้วยตนเอง เป็นหนังสือ ทางโทรศัพท์ หรือสื่ออิเล็กทรอนิกส์ เป็นต้น
.
ทั้งนี้ หากหน่วยบริการฯ ดําเนินการตรวจวินิจฉัยอายุครรภ์แล้ว ปรากฏว่า
.
- อายุครรภ์ เกิน 12 สัปดาห์ แต่ไม่เกิน 20 สัปดาห์ ดําเนินการให้คําปรึกษาทางเลือก
- อายุครรภ์ไม่เกิน 12 สัปดาห์ หากหญิง “ยืนยัน” จะยุติการตั้งครรภ์ ให้ดําเนินการเพื่อให้หญิงได้รับการยุติการตั้งครรภ์ตามข้อบังคับแพทยสภา
- อายุครรภ์เกิน 20 สัปดาห์ ให้หน่วยบริการฯ ให้ดําเนินการ “ดูแลช่วยเหลือ” หรือ “รับการจัดสวัสดิการสังคม” ที่เหมาะสมแก่การตั้งครรภ์และเลี้ยงดูบุตรต่อไป
.
อ่านเพิ่มเติม คลิก https://www.thaigov.go.th/news/contents/details/59697
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โครงการคลังหน่วยกิตแห่งชาติ ส่งเสริมการเรียนรู้ตลอดชีวิต
วันจันทร์ที่ 31 ตุลาคม 2565
​โครงการคลังหน่วยกิตแห่งชาติ ส่งเสริมการเรียนรู้ตลอดชีวิต
วันจันทร์ที่ 31 ตุลาคม 2565
โครงการคลังหน่วยกิตแห่งชาติ ส่งเสริมการเรียนรู้ตลอดชีวิต
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการเรียนรู้ตลอดชีวิตสําหรับทุกช่วงวัย
โดยร่วมกับบริษัทสตาร์ทอัพด้านการเรียนรู้ออนไลน์ ดําเนินโครงการคลังหน่วยกิตแห่งชาติ National Credit
Bank System หรือ NCBS ด้วยการเชื่อมต่อคลังหน่วยกิตของสถาบันอุดมศึกษาเข้าด้วยกัน นําร่องใน 4 แห่ง
ได้แก่ มหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยเชียงใหม่
และมหาวิทยาลัยเทคโนโลยีราชมงคลธัญบุรี และคาดว่าภายใน 2
ปีจะมีมหาวิทยาลัยทั้งรัฐและเอกชนเข้าร่วมโครงการอีกราว 150 แห่ง
เพื่อให้ประชาชนทุกช่วงวัยสามารถลงเรียนในหลักสูตรต่าง ๆ
ตลอดจนนําประสบการณ์การทํางานไปเทียบโอนและสะสมหน่วยกิต
เพื่อขอรับปริญญาบัตรจากสถาบันอุดมศึกษาได้ โดยจะเริ่มต้นในช่วงกลางปี พ.ศ. 2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ข่าวดี! IFEA เลือก “จ.เชียงใหม่” เป็นเมืองเทศกาลโลก ประจำปี 2022 เมืองต้นแบบที่ใช้งานเทศกาลสร้างเศรษฐกิจ
วันศุกร์ที่ 7 ตุลาคม 2565
ข่าวดี! IFEA เลือก “จ.เชียงใหม่” เป็นเมืองเทศกาลโลก ประจําปี 2022 เมืองต้นแบบที่ใช้งานเทศกาลสร้างเศรษฐกิจ
.....
สมาคมเทศกาลและกิจกรรมระหว่างประเทศ (International Festivals & Events Association : IFEA) ได้เลือก จ.เชียงใหม่ ประเทศไทยเป็น “เมืองเทศกาลโลก (World Festival and Event City)” ประจําปี 2022 นอกจากนี้ยังมีอีก 4 เมืองที่ได้รับรางวัล คือ Jinju - South Korea, McAllen - USA, Penghu County - Taiwan และ Philadelphia - USA
.
โดย IFEA คัดเลือกจากเมืองที่มี “งานเทศกาลโดดเด่น” มีการบูรณาการทํางานร่วมกับภาคส่วนต่าง ๆ อย่างใกล้ชิด และเหมาะสมที่จะ “เป็นต้นแบบ” ในการใช้งานเทศกาลสร้างเศรษฐกิจ รวมทั้งได้พิจารณาการบริหารจัดการสถานการณ์โควิด-19 ของแต่ละประเทศ ซึ่งประเทศไทยเป็นอีกหนึ่งประเทศในโลก “ที่บริหารจัดการวิกฤตโควิดได้ดีที่สุด”
.
อีกหนึ่งปัจจัยที่ทําให้ จ.เชียงใหม่ ได้รับรางวัลดังกล่าว คือรัฐบาลได้กําหนดพื้นที่ระเบียงเศรษฐกิจพิเศษภาคเหนือ (Northern Economic Corridor: NEC - Creative LANNA) ในพื้นที่ จ.เชียงใหม่ เชียงราย ลําพูน และลําปาง สําหรับพัฒนาเป็นฐานเศรษฐกิจสร้างสรรค์อย่างยั่งยืน เป็นแหล่งผลิตสินค้า และบริการที่ต่อยอดจากฐานวัฒนธรรมล้านนา
.
ระยะต่อไป รัฐบาลจะเร่งขับเคลื่อนโครงการระเบียงเศรษฐกิจเพื่อสร้าง “พื้นที่เศรษฐกิจ” ใหม่ ๆ กระจายไป 4 ภาคของประเทศ ซึ่งจะทําให้เกิดการพัฒนาได้อย่างครอบคลุม เป็นการต่อยอดของดีที่มีเอกลักษณ์ในแต่ละพื้นที่ให้เป็นที่รู้จักระดับนานาชาติ
.
อ่านเพิ่มเติม คลิกhttps://www.thaigov.go.th/news/contents/details/59991
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชัยวุฒิ เปิดท่อร้อยสายมุดลงใต้ดิน กลางเมืองหาดใหญ่ เร่งจัดระเบียบสายสื่อสาร เผยดำเนินการได้ตามเป้า คุยเอกชนเตรียมผลักดัน “หนึ่งบ้านหนึ่งสายสื่อสาร” สร้างความยั่งยืนในอนาคต
วันอาทิตย์ที่ 4 กันยายน 2565
ชัยวุฒิ เปิดท่อร้อยสายมุดลงใต้ดิน กลางเมืองหาดใหญ่ เร่งจัดระเบียบสายสื่อสาร เผยดําเนินการได้ตามเป้า คุยเอกชนเตรียมผลักดัน “หนึ่งบ้านหนึ่งสายสื่อสาร” สร้างความยั่งยืนในอนาคต
ชัยวุฒิ เปิดท่อร้อยสายมุดลงใต้ดิน กลางเมืองหาดใหญ่ เร่งจัดระเบียบสายสื่อสาร เผยดําเนินการได้ตามเป้า คุยเอกชนเตรียมผลักดัน “หนึ่งบ้านหนึ่งสายสื่อสาร” สร้างความยั่งยืนในอนาคต
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงพื้นที่ตรวจเยี่ยมเร่งรัดการจัดระเบียบสายสื่อสารในพื้นที่อ.หาดใหญ่จ.สงขลาบริเวณถนนกาญจนวนิชจากหน้าเซ็นทรัลเฟสติวัลหาดใหญ่ถึงหน้ามหาวิทยาลัยสงขลานครินทร์จัดระเบียบสาย​สื่อสารรื้อสายไม่ได้ใช้แล้วมัดจัดระเบียบสายที่มีอยู่ให้เรียบร้อยระยะทาง​ 2.5กิโลเมตร,บริเวณถนนนวลแก้วที่กําลังดําเนินการจัดระเบียบสายสื่อสารระยะทาง5.6กิโลเมตรและบริเวณถนนธรรมนูญวิถีคือพื้นที่ที่มีการนําสายไฟและสายสื่อสารลงท่อร้อยสายใต้ดินแล้วทั้งหมดระยะทาง2.2กม.
นายชัยวุฒิกล่าวว่าที่ผ่านมากระทรวงดิจิทัลฯได้ประสานผู้ให้บริการเครือข่ายอินเตอร์เน็ตจัดระเบียบสายในถนนเส้นหลักทั่วประเทศวันนี้มีโอกาสมาติดตามให้กําลังใจผู้ปฏิบัติงานพร้อมเร่งรัดการจัดระเบียบในอ.หาดใหญ่ซึ่งในภาพรวมสามารถดําเนินการได้ตามแผนและงบประมาณที่อนุมัติมาแล้วได้ดีมากยังเหลืออีกบางพื้นที่ที่กําลังดําเนินการอยู่
การจัดระเบียบสายสื่อสารเป็นการทํางานร่วมกันของผู้ให้บริการเครือข่ายฯโดยมีทั้งNT True AISและ3BBเป็นหลักร่วมกันนําสายสื่อสารของทุกเจ้ามามัดรวมให้เรียบร้อยเดินสายใหม่เก็บทิ้งสายเก่าทั้งสายเคเบิ้ลสายโทรศัพท์ที่ไม่ได้ใช้จะทําให้ปริมาณสายสื่อสารบนเสาไฟลดลงเป็นระเบียบเรียบร้อยขึ้นและในจุดที่มีความหนาแน่นของผู้ใช้บริการและสายสื่อสารมากเราก็จะนําลงท่อใต้ดินโดยDESประสานงานกับกสทช.ที่เป็นหน่วยงานหลักในเรื่องนี้มาตลอด
“หัวใจของการจัดสายสื่อสารคือเรื่องความปลอดภัยสายจะไม่ไปกีดขวางการจราจรหรือกระทบกับเรื่องอื่นความรกรุงรังเป็นเรื่องสําคัญที่เราต้องเร่งแก้ปัญหาให้ได้เพราะทําให้ทัศนียภาพไม่สวยงาม”นายชัยวุฒิกล่าว
นอกจากนี้ในระยะต่อไปหลังจากที่สามารถจัดสายสื่อสารตามท้องถนนให้เป็นระเบียบได้แล้วนายชัยวุฒิกําลังอยู่ระหว่างการพูดคุยกับผู้ให้บริการทุกเจ้าให้สามารถใช้สายไฟเบอร์ที่ต่อเข้าอาคารร่วมกันได้จากตอนนี้ที่เมื่อผู้ใช้งานต้องการเปลี่ยนผู้ให้บริการก็ต้องมีการเดินสายใหม่เป็นผู้ใช้งานสามารถเปลี่ยนผู้ให้บริการได้โดยไม่ต้องมีการเดินสายไฟเบอร์ในอาคารใหม่“หนึ่งบ้านหนึ่งสายสื่อสาร”ได้ในอนาคตซึ่งจะทําให้ประหยัดค่าใช้จ่ายและไม่เกิดความรกรุงรังในจุดเชื่อมต่อจากถนนเข้าไปถึงตัวอาคารด้วย
*****************
รัฐบาลไทย-ข่าวทำเนียบรัฐบาล-การประชุมชี้แจงการดำเนินงานภายใต้แผนงานบูรณาการขับเคลื่อนการแก้ไขปัญหา จังหวัดชายแดนภาคใต้ ประจำปีงบประมาณ พ.ศ. ๒๕๖๖
วันพฤหัสบดีที่ 20 ตุลาคม 2565
การประชุมชี้แจงการดําเนินงานภายใต้แผนงานบูรณาการขับเคลื่อนการแก้ไขปัญหา จังหวัดชายแดนภาคใต้ ประจําปีงบประมาณ พ.ศ. ๒๕๖๖
การประชุมชี้แจงการดําเนินงานภายใต้แผนงานบูรณาการขับเคลื่อนการแก้ไขปัญหา จังหวัดชายแดนภาคใต้ ประจําปีงบประมาณ พ.ศ. ๒๕๖๖
เมื่อวันพฤหัสบดีที่ ๒๐ ตุลาคม ๒๕๖๕ เวลา ๐๙.๓๐ น. รัฐมนตรีช่วยว่าการกระทรวงกลาโหม(พลเอก ชัยชาญ ช้างมงคล)/ประธานกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้
ได้เป็นประธานในการประชุมชี้แจงการดําเนินงานภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๖ ณ ห้องบอลรูม โรงแรมอนันตรา สยาม กรุงเทพฯ โดยมีสํานักงานสภาความมั่นคงแห่งชาติ/สํานักงานเลขานุการคณะกรรมการขับเคลื่อนการแก้ไขปัญหาจังหวัดชายแดนภาคใต้ (สล.คปต.) เป็นฝ่ายเลขานุการฯ พร้อมทั้งมีกรรมการผู้แทนพิเศษของรัฐบาลฯ และหน่วยงานเจ้าภาพแผนงาน/โครงการทั้ง กอ.รมน./กอ.รมน.ภาค ๔ ส่วนหน้า ศอ.บต. สํานักงานปลัดกระทรวงยุติธรรม กรมประชาสัมพันธ์ รวมทั้ง ทางจังหวัดทั้ง ๔ จังหวัด (ปัตตานี ยะลา นราธิวาส และสงขลา) รวมถึงหน่วยรับงบประมาณที่เกี่ยวข้องเข้าร่วมประชุมด้วย
ทั้งนี้ ที่ประชุมได้รับทราบกรอบแนวคิด เป้าหมาย และจุดเน้นสําคัญภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๖ ซึ่งเป็นไปตามกรอบนโยบายการบริหารและการพัฒนาจังหวัดชายแดนภาคใต้ พ.ศ. ๒๕๖๕ – ๒๕๖๗ และแผนปฏิบัติการที่เกี่ยวข้อง รวมทั้ง แนวทางการขับเคลื่อนงานที่เชื่อมต่อกับแผนงบประมาณตามภารกิจปกติของหน่วยงาน (Function-based) และแผนงบประมาณเชิงพื้นที่ (Area-based) ของจังหวัดและกลุ่มจังหวัด (จังหวัดปัตตานี ยะลา นราธิวาส และสงขลา) โดยมีกลไกคณะกรรมการผู้แทนพิเศษของรัฐบาลฯ เป็นกลไกสําคัญในการให้ข้อเสนอแนะ ประสานงาน และติดตามการขับเคลื่อนแผนงาน/โครงการของหน่วยงานที่เกี่ยวข้องอย่างเป็นเอกภาพและมีประสิทธิภาพยิ่งขึ้น
ในการนี้ รัฐมนตรีช่วยว่าการกระทรวงกลาโหม (พลเอก ชัยชาญ ช้างมงคล)/ประธานกรรมการผู้แทนพิเศษของรัฐบาลฯ ได้เน้นย้ําให้ กอ.รมน. และ ศอ.บต. ในฐานะเจ้าภาพมิติด้านความมั่นคงและด้านการพัฒนา มุ่งเน้นขับเคลื่อนงานและติดตามการดําเนินงานของหน่วยรับงบประมาณภายใต้แผนงานบูรณาการฯ โดยขอให้มีการประสานงานกับจังหวัด เพื่อเชื่อมโยงการทํางานระหว่างโครงการและกิจกรรมภายใต้แผนงานบูรณาการฯกับแผนงบประมาณของจังหวัดและกลุ่มจังหวัดให้เป็นไปอย่างประสานสอดคล้อง และตอบสนองต่อความต้องการของประชาชนอย่างแท้จริง นอกจากนี้ ได้มุ่งเน้นให้มีการสร้างการรับรู้แก่ประชาชนทั้งในและนอกพื้นที่จังหวัดชายแดนภาคใต้อย่างต่อเนื่อง รวมถึงให้ประชาชนและทุกภาคส่วนเข้ามามีส่วนร่วมในการขับเคลื่อนงานของภาครัฐยิ่งขึ้น เพื่อให้บรรลุผลตามเป้าหมายในระยะที่ ๒ ของ ยุทธศาสตร์ชาติ และสอดคล้องตามนโยบายการบริหารและการพัฒนาจังหวัดชายแดนภาคใต้ต่อไป
...........................................
กองความมั่นคงจังหวัดชายแดนภาคใต้และชนต่างวัฒนธรรม/
สํานักงานเลขานุการคณะกรรมการขับเคลื่อนการแก้ไขปัญหาจังหวัดชายแดนภาคใต้
สํานักงานสภาความมั่นคงแห่งชาติ
๒๐ ตุลาคม ๒๕๖๕
รัฐบาลไทย-ข่าวทำเนียบรัฐบาล-รมว.แรงงาน สั่งเร่งอัพสกิลทำงานแท่นขุดเจาะ เพื่อส่งออกซาอุฯ เป้าหมาย 130 คน
วันพฤหัสบดีที่ 20 ตุลาคม 2565
รมว.แรงงาน สั่งเร่งอัพสกิลทํางานแท่นขุดเจาะ เพื่อส่งออกซาอุฯ เป้าหมาย 130 คน
กระทรวงแรงงาน โดยกรมพัฒนาฝีมือแรงงาน  ยกระดับสมรรถนะแรงงานในอุตสาหกรรมปิโตรเลียม เตรียมส่งออกซาอุฯ หลายอัตรา
รัฐบาลไทย-ข่าวทำเนียบรัฐบาล-Govt pleased with continuous increase of inward foreign investment
วันจันทร์ที่ 12 กันยายน 2565
Govt pleased with continuous increase of inward foreign investment
Govt pleased with continuous increase of inward foreign investment
September 12, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the Government is pleased with continued confidence of foreign investors on Thailand’s potential as production base.
According to the Government Spokesperson, inward foreign investment continues to grow. During the first half of 2022 (January- June 2022), over 784 projects have been filed for investment promotion, with the combined value of approx. 200 billion Baht. It is also expected that applications for investment promotion throughout this year will reach 500 billion Baht. Businesses that saw the most requests are Government-promoted industries, i.e., EV manufacturing, BCG industries, and other related industries.
The Government has also launched the new type of visa, “Long-Term Resident Visa (LTR Visa)”, on September 1, 2022 to attract wealthy global citizens and pensioners, digital nomads, and highly-skilled professionals. This is in line with the Government’s policy to offer privileges to foreign investors in 12 targeted S-Curve industries to establish their business base in Thailand. The Government Spokesperson emphasized that the Government strives to promote environmental-friendly investment on the basis of balanced and sustainable growth, especially investment in the Bio-Circular-Green (BCG) Economy, to enhance Thai economic potentials and promote green economy.
รัฐบาลไทย-ข่าวทำเนียบรัฐบาล-รมว.อว. บรรยายพิเศษให้กับนักศึกษา ปปร. รุ่นที่ 26 ในหัวข้อเรื่อง “ภูมิทัศน์ประชาธิปไตย”
วันจันทร์ที่ 5 กันยายน 2565
รมว.อว. บรรยายพิเศษให้กับนักศึกษา ปปร. รุ่นที่ 26 ในหัวข้อเรื่อง “ภูมิทัศน์ประชาธิปไตย”
รมว.อว. บรรยายพิเศษให้กับนักศึกษา ปปร. รุ่นที่ 26 ในหัวข้อเรื่อง “ภูมิทัศน์ประชาธิปไตย”
เมื่อวันที่ 27 กรกฎาคม 2565 ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ได้รับเกียรติบรรยายพิเศษให้กับนักศึกษาหลักสูตรการเมืองการปกครองในระบอบประชาธิปไตยสําหรับนักบริหารระดับสูง (ปปร.) รุ่นที่ 26 ในหัวข้อเรื่อง ภูมิทัศน์ประชาธิปไตย ณ ห้องประชาธิปก สถาบันพระปกเกล้า
รมว.อว. ได้บรรยายใจความโดยสังเขปว่า คําว่าภูมิทัศน์มาจากคําว่า Landscape โดยมีความหมายที่รวมสิ่งแวดล้อมและประชาธิปไตยเข้าด้วยกัน ภูมิทัศน์เป็นเรื่องที่สามารถเปลี่ยนแปลงได้โดยผ่านการรับรู้ความจริงเป็นหลัก และยังกล่าวอีกว่าประชาธิปไตยที่สําเร็จในแต่ละประเทศเกิดจากความสร้างสรรค์ สติปัญญาของคนภายในประเทศ ต้องลงมือเรียนรู้เอง โดยนําปัญหาของสังคมและวัฒนธรรมมาประกอบ ไม่ได้เกิดจากการนําตัวอย่างจากประเทศที่ประสบความสําเร็จเพียงอย่างเดียว
รัฐบาลไทย-ข่าวทำเนียบรัฐบาล-วธ.เร่งทำบิ๊กดาต้าศาสนา ศิลปะและวัฒนธรรม  เบื้องต้นเน้น 4 กลุ่มข้อมูล ผลิตภัณฑ์ทางวัฒนธรรมไทย CPOT ศูนย์ข้อมูลกลางทางวัฒนธรรม ชุมชนคุณธรรมฯ ต่อยอดเป็นชุมชนยลวิถี และเครือข่ายวัฒนธร
วันศุกร์ที่ 28 ตุลาคม 2565
วธ.เร่งทําบิ๊กดาต้าศาสนา ศิลปะและวัฒนธรรม  เบื้องต้นเน้น 4 กลุ่มข้อมูล ผลิตภัณฑ์ทางวัฒนธรรมไทย CPOT ศูนย์ข้อมูลกลางทางวัฒนธรรม ชุมชนคุณธรรมฯ ต่อยอดเป็นชุมชนยลวิถี และเครือข่ายวัฒนธร
วธ.เร่งทําบิ๊กดาต้าศาสนา ศิลปะและวัฒนธรรม  เบื้องต้นเน้น 4 กลุ่มข้อมูล ผลิตภัณฑ์ทางวัฒนธรรมไทย CPOT ศูนย์ข้อมูลกลางทางวัฒนธรรม ชุมชนคุณธรรมฯ ต่อยอดเป็นชุมชนยลวิถี และเครือข่ายวัฒนธรรม
วธ.เร่งทําบิ๊กดาต้าศาสนา ศิลปะและวัฒนธรรม เบื้องต้นเน้น 4 กลุ่มข้อมูล ผลิตภัณฑ์ทางวัฒนธรรมไทย CPOT ศูนย์ข้อมูลกลางทางวัฒนธรรม ชุมชนคุณธรรมฯ ต่อยอดเป็นชุมชนยลวิถี และเครือข่ายวัฒนธรรม พร้อมเชื่อมโยงทั้งหน่วยงานภายในและภายนอก นําไปใช้ประโยชน์ได้จริง
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากการที่รัฐบาล มีนโยบายการบริหารจัดการฐานข้อมูลขนาดใหญ่ หรือ บิ๊กดาต้าของภาครัฐ เพื่อสนับสนุนการเป็นรัฐบาลดิจิทัลให้เป็นรูปธรรมนั้น ในส่วนของกระทรวงวัฒนธรรมมีเป้าหมายในการขับเคลื่อนงานศาสนา ศิลปะและวัฒนธรรม ปี 2566 โดยคนไทยสามารถเข้าถึงข้อมูลทางวัฒนธรรมผ่านแพลตฟอร์มออนไลน์ และแหล่งเรียนรู้ทางวัฒนธรรมเพิ่มขึ้น ล่าสุดทางสํานักงานปลัดกระทรวงวัฒนธรรม (สป.) ได้จัดการประชุมกลุ่มย่อยเพื่อเก็บรวบรวมข้อมูล โดยมีผู้แทนของหน่วยงานในสํานักงานปลัดกระทรวงวัฒนธรรมและหน่วยงานเจ้าของข้อมูลที่เกี่ยวข้อง ในโครงการพัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่ เพื่อให้ สป. มีมาตรฐานข้อมูลกลาง และเป็นหน่วยงานต้นแบบ สอดคล้องกับมาตรฐานของสํานักงานพัฒนารัฐบาลดิจิทัล (องค์การมหาชน) ว่าด้วยแนวทางจัดทําบัญชีข้อมูลภาครัฐ เพื่อให้ สป. มีระบบในการให้บริการมาตรฐานข้อมูลด้านศาสนา ศิลปะและวัฒนธรรม ซึ่งใช้เป็นแนวปฏิบัติในการบริหารจัดการข้อมูลในรูปแบบดิจิทัลที่เป็นมาตรฐานเดียวกัน เพื่อสร้างคุณภาพข้อมูล (Data Quality) ผ่านกระบวนการตรวจสอบคุณภาพข้อมูลและแก้ไขข้อมูล (Data Cleansing) เพื่อเตรียมความพร้อมในการเปิดเผยข้อมูลต่อสาธารณะ (Open Data)รวมไปถึงมีธรรมมาภิบาลข้อมูล (Data Governance)เป็นมาตรฐานเดียวกัน รองรับการต่อยอดเพื่อสร้างมูลค่าทางเศรษฐกิจบนแพลตฟอร์มเศรษฐกิจวัฒนธรรมใหม่เป็นระบบและมีประสิทธิภาพ
รัฐมนตรีว่าการกระทรวงวัฒนธรรม กล่าวว่า เบื้องต้นจะมีการรวบรวมข้อมูลตามภารกิจของ สป. สํานักงานวัฒนธรรมจังหวัดทั่วประเทศ อย่างน้อย 4 กลุ่มข้อมูล ดังนี้ 1.ผลิตภัณฑ์ทางวัฒนธรรมไทย CPOT 2.ศูนย์ข้อมูลกลางทางวัฒนธรรม 3.ชุมชนคุณธรรมน้อมนําหลักปรัชญาของเศรษฐกิจพอเพียง ต่อยอดเป็นชุมชนยลวิถี และ 4. เครือข่ายวัฒนธรรม ซึ่งจะขยายผลให้ครอบคลุมทุกกลุ่มข้อมูลของ สป. ต่อไป เพื่อเตรียมความพร้อมในการเปิดเผยข้อมูลผ่านเว็บไซต์ศูนย์กลางข้อมูลเปิดภาครัฐ โดยสามารถเชื่อมต่อกับหน่วยงานอื่นๆในสังกัด อาทิ กรมการศาสนา กรมส่งเสริมวัฒนธรรม สํานักงานศิลปวัฒนธรรมร่วมสมัย ขยายไปเชื่อมโยงกับหน่วยงานภายนอก กระทรวง ทบวง กรมอื่นๆ เช่น ข้อมูลชุมชนยลวิถี มีความเชื่อมโยงกับชุมชนของการท่องเที่ยวแห่งประเทศไทย สามารถดึงข้อมูลชุมชนยลวิถีไปใช้เป็นข้อมูลได้ทันที สามารถนําข้อมูลไปใช้ประโยชน์ได้จริง โดยจะมีการกลั่นกรองข้อมูล ตรวจสอบคุณภาพข้อมูลและแก้ไขข้อมูล (Data Cleansing) เพื่อเตรียมความพร้อมในการเปิดเผยข้อมูลต่อสาธารณะ (Open Data) ต่อไป
รัฐบาลไทย-ข่าวทำเนียบรัฐบาล-รองโฆษกฯ นางสาวรัชดาฯ เผย สถานการณ์ตลาดที่อยู่อาศัยพื้นที่ EEC ยังคงได้รับความสนใจ ตลาดมีอุปสงค์เพิ่มขึ้น ขอดขายไตรมาส2 2.5หมื่นลบ.
วันจันทร์ที่ 19 กันยายน 2565
รองโฆษกฯ นางสาวรัชดาฯ เผย สถานการณ์ตลาดที่อยู่อาศัยพื้นที่ EEC ยังคงได้รับความสนใจ ตลาดมีอุปสงค์เพิ่มขึ้น ขอดขายไตรมาส2 2.5หมื่นลบ.
รองโฆษกฯ นางสาวรัชดาฯ เผย สถานการณ์ตลาดที่อยู่อาศัยพื้นที่ EEC ยังคงได้รับความสนใจ ตลาดมีอุปสงค์เพิ่มขึ้น ขอดขายไตรมาส2 2.5หมื่นลบ.
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ศูนย์ข้อมูลอสังหาริมทรัพย์ ธนาคารอาคารสงเคราะห์ (REIC) รายงานภาพรวมสถานการณ์ตลาดที่อยู่อาศัยพื้นที่เขตพัฒนาพิเศษภาคตะวันออก (EEC) 3 จังหวัด ประกอบด้วยจังหวัดชลบุรี ระยอง และฉะเชิงเทรา ปรับตัวดีขึ้น หลังจากสถานการณ์แพร่ระบาดของโรคโควิด-19 คลี่คลาย ซึ่งไตรมาส2 ของปี 2565 มีโครงการเปิดขายใหม่ เพิ่มขึ้นทั้งจํานวนโครงการ จํานวนหน่วย และมูลค่า ส่วนในด้านยอดขายใหม่ เพิ่มขึ้นทั้งจํานวนหน่วยและมูลค่า เมื่อเทียบกับไตรมาสก่อน ทําให้มีจํานวนหน่วยเหลือขายปรับลดลง และส่งผลให้อัตราดูดซับ หรือ Absorption Rate ต่อเดือนของตลาดที่อยู่อาศัยใน EEC ปรับเพิ่มขึ้น แสดงให้เห็นถึงแนวโน้มการปรับตัวดีขึ้นของตลาดที่อยู่อาศัย
โครงการที่อยู่อาศัยเสนอขายในพื้นที่ 3 จังหวัด ณ ช่วงไตรมาส 2 มีจํานวน 5.9 หมื่นหน่วย มูลค่า 2.05 แสนล้านบาท มีโครงการใหม่เข้าสู่ตลาดจํานวน 3.5 พันหน่วย มูลค่า 1.38 หมื่นล้านบาท จํานวนหน่วยเพิ่มขึ้นจากไตรมาสแรกร้อยละ 19.14 มูลค่าเพิ่มขึ้นร้อยละ 37.06 โดยเป็นโครงการอาคารชุดเพียง 882 หน่วย มูลค่า 3.5 พันล้านบาทเป็นโครงการบ้านจัดสรร 2.6 พันหน่วย มูลค่า หมื่นกว่าล้านบาท ขณะที่ยอดขายใหม่ ในไตรมาสนี้ เพิ่มขึ้นทั้งจํานวนหน่วยและมูลค่า เมื่อเทียบกับไตรมาสก่อน อยู่ที่ 7.89 พันหน่วย มูลค่า 2.5หมื่นล้านบาท ทําให้มีจํานวนหน่วยเหลือขายในพื้นที่ EEC ปรับลดลง ณ ไตรมาส 2 ปี 2565 มีจํานวน 5.1 หมื่นหน่วย ลดลงจากไตรมาสแรกร้อยละ -7.8 มูลค่า 1.8 แสนล้านบาท
นอกจากนี้ ศูนย์ข้อมูลอสังหาริมทรัพย์ ยังเปิดเผยว่า 5 ทําเลที่มีโครงการเสนอขายมากที่สุดในพื้นที่ 3 จังหวัด EEC คือ อันดับ 1. ทําเลหาดจอมเทียน จํานวน 7.6พันหน่วย มูลค่าโครงการ 3.56 หมื่นล้านบาท อันดับ 2 ทําเลพัทยา-เขาพระตําหนัก จํานวน 5.25 พันหน่วย มูลค่าโครงการ 2.9หมื่นล้านบาท อันดับ 3 ทําเลแหลมฉบัง จํานวน 1.9พันหน่วย มูลค่าโครงการ 3.5พันล้านบาท อันดับ 4 ทําเลศรีราชา-อัสสัมชัญ จํานวน 1.4พันหน่วย มูลค่าโครงการ 4.3พันล้านบาท และอันดับ 5 ทําเลนิคมมาบตาพุด จํานวน 831 หน่วย มูลค่าโครงการ 2พันล้านบาท
“ที่อยู่อาศัยในพื้นที่เขตพัฒนาพิเศษภาคตะวันออก (EEC) ยังคงได้รับความสนใจอย่างต่อเนื่อง โดยแม้จะมีที่อยู่อาศัยเพิ่มเติมเข้ามาในตลาด แต่จํานวนหน่วยเหลือขายลดลง แสดงให้เห็นถึงแนวโน้มการปรับตัวดีขึ้นของตลาดที่อยู่อาศัยภายหลังสถานการณ์โรคโควิด -19 และสถานการณ์โดยรวมสะท้อนให้เห็นว่าความน่าสนใจในพื้นที่ EEC ยังคงเป็นไปในทิศทางบวก โดยภาพรวมปี 2565 คาดจะมีโครงการเปิดตัวใหม่จํานวน 2 หมื่นหน่วย เพิ่มขึ้นร้อยละ 51.9 เมื่อเทียบกับปี 2564” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รมว.กลาโหม พลเอก ประยุทธ์ฯ กำหนดตรวจเยี่ยมให้กำลังใจกำลังพลกองทัพ
วันพฤหัสบดีที่ 1 กันยายน 2565
รมว.กลาโหม พลเอก ประยุทธ์ฯ กําหนดตรวจเยี่ยมให้กําลังใจกําลังพลกองทัพ
หนุนเสริมรับมือน้ําท่วมอยุธยา
วันนี้ (วันที่ 1 กันยายน 2565) พลเอก คงชีพ ตันตระวาณิชย์ โฆษกกระทรวงกลาโหม เปิดเผยว่า ในวันพรุ่งนี้ (วันที่ 2 กันยายน 2565) เวลา 09.00 น. พลเอก ประยุทธ์ จันทร์โอชา รัฐมนตรีว่าการกระทรวงกลาโหม มีกําหนดลงพื้นที่ รับทราบสถานการณ์น้ําและตรวจเยี่ยมการปฎิบัติหน้าที่ของกําลังพลกองทัพ ในการสนับสนุนช่วยเหลือป้องกันและรับมือสถานการณ์น้ําในพื้นที่จังหวัดพระนครศรีอยุธยา โดยกําหนดลงพื้นที่ 3 จุด คือ วัดกษัตราธิราชวรวิหาร พระเจดีย์พระศรีสุริโยทัย และบริเวณพระตําหนักสิริยาลัย
รัฐบาลไทย-ข่าวทำเนียบรัฐบาล-โครงการพัฒนาเมืองต้นแบบศิลปวัฒนธรรมสงขลา
วันอังคารที่ 13 กันยายน 2565
โครงการพัฒนาเมืองต้นแบบศิลปวัฒนธรรมสงขลา
วันอาทิตย์ที่ 11 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการพัฒนาแหล่งท่องเที่ยวเชิงวัฒนธรรม โดยเห็นชอบในหลักการโครงการพัฒนาเมืองต้นแบบด้านศิลปวัฒนธรรมเมืองเก่าสงขลา วงเงิน 60 ล้านบาท ดําเนินการในปี 2565 – 2570 เช่น จัดกิจกรรมตามรอยประวัติศาสตร์ศิลป์สุวรรณภูมิสงขลาเมืองเก่า สู่การเป็นเมืองต้นแบบด้านศิลปะวัฒนธรรม จัดงานเทศกาลศิลปวัฒนธรรมนานาชาติ เชื่อมโยงจากรุ่นสู่รุ่น จัดกิจกรรมส่งเสริม Soft Power ในระดับนานาชาติ ตลอดจนพัฒนาแอปพลิเคชันมือถือ Treasure Thailand เพื่อให้บริการออนไลน์แก่นักท่องเที่ยวทั้งชาวไทยและต่างประเทศ ทั้งนี้ ที่ประชุม ครม. ได้กําชับให้กระทรวงวัฒนธรรมจัดทํากระบวนการติดตามประเมินผลที่ชัดเจน ตลอดจนแนวทางพัฒนาต่อยอดไปสู่จังหวัดอื่นอย่างเป็นรูปธรรมและยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย กำหนดการนายกฯ เป็นประธานร่วมกับนายกฯ สปป. ลาว ในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ)
วันพฤหัสบดีที่ 27 ตุลาคม 2565
โฆษกรัฐบาลเผย กําหนดการนายกฯ เป็นประธานร่วมกับนายกฯ สปป. ลาว ในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ)
โฆษกรัฐบาลเผย กําหนดการนายกฯ เป็นประธานร่วมกับนายกฯ สปป. ลาว ในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ)
วันนี้ (วันที่ 27 ตุลาคม 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางเป็นประธานร่วมกับ นายพันคํา วิพาวัน นายกรัฐมนตรีสาธารณรัฐประชาธิปไตยประชาชนลาว ในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) ในวันศุกร์ที่ 28 ตุลาคม 2565 ณ บริเวณพื้นที่โครงการก่อสร้างสะพานมิตรภาพไทย - ลาว แห่งที่ 5 อําเภอเมืองบึงกาฬ จังหวัดบึงกาฬ ประเทศไทย และแขวงบอลิคําไซ สาธารณรัฐประชาธิปไตยประชาชนลาว
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีจะเดินทางถึงบริเวณพื้นที่ก่อสร้างโครงการสะพานมิตรภาพฯ แห่งที่ 5 เวลาประมาน 09.10 น. และลงเรือข้ามแม่น้ําโขงไปยังบริเวณพื้นที่ก่อสร้างฝั่ง สปป.ลาว โดยเมื่อถึงฝั่ง สปป.ลาว นายกรัฐมนตรีมีกําหนดการหารือทวิภาคีร่วมกับนายพันคํา วิพาวัน นายกรัฐมนตรี สปป.ลาว ก่อนที่นายกรัฐมนตรีทั้งสองจะร่วมพิธีวางศิลาฤกษ์โครงการก่อสร้างสะพานมิตรภาพฯ แห่งที่ 5 บริเวณเต็นท์ประกอบประกอบพิธีฝั่ง สปป.ลาว
ภายหลังเสร็จสิ้นพิธีวางศิลาฤกษ์ฝั่ง สปป.ลาว เวลาประมาน 11.20 น. นายกรัฐมนตรีทั้งสองประเทศพร้อมคณะลงเรือข้ามมายังบริเวณพื้นที่ก่อสร้างฝั่งไทย เมื่อถึงฝั่งไทย นายกรัฐมนตรีทั้งสองประเทศร่วมพิธีวางศิลาฤกษ์โครงการก่อสร้างสะพานมิตรภาพฯ แห่งที่ 5 บริเวณเต็นท์ประกอบพิธีฝั่งไทย
ภายหลังเสร็จสิ้นพิธีวางศิลาฤกษ์ นายกรัฐมนตรี เป็นเจ้าภาพงานเลี้ยงอาหารกลางวันเพื่อเป็นเกียรติแก่นายกรัฐมนตรี สปป.ลาว ณ ห้องเดอะวัน คอนเวนชั่น ฮอลล์ โรงแรมเดอะวัน จังหวัดบึงกาฬ
รัฐบาลไทย-ข่าวทำเนียบรัฐบาล-“ชัยวุฒิ” ลงพื้นที่ อ.เสนา อยุธยา ให้กำลังใจผู้ประสบอุทกภัย
วันเสาร์ที่ 24 กันยายน 2565
“ชัยวุฒิ” ลงพื้นที่ อ.เสนา อยุธยา ให้กําลังใจผู้ประสบอุทกภัย
“ชัยวุฒิ” ลงพื้นที่ อ.เสนา อยุธยา ให้กําลังใจผู้ประสบอุทกภัย
24ก.ย.2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสพร้อมหน่วยงานในกระทรวงลงพื้นที่อําเภอเสนาจังหวัดพระนครศรีอยุธยา ตรวจเยี่ยมให้กําลังใจชาวบ้านผู้ประสบอุทกภัย
นายชัยวุฒิกล่าวว่า วันนี้ตนมาในนามของรัฐมนตรีว่าการกระทรวงดีอีเอสมาเยี่ยมเยียนและให้กําลังใจประชาชนพร้อมกับมอบถุงยังชีพและติดตามในงานในสังกัดของกระทรวงที่ลงมาช่วยเหลือประชาชนสิ่งสําคัญคือถือโอกาสมาเยี่ยมเยียนชาวบ้านและมาฟังว่าเขาเดือดร้อนอย่างไรอยากให้รัฐบาลช่วยเหลืออย่างไรบ้างหากไม่ลงพื้นที่มาดูก็จะไม่รู้
ขณะเดียวกันนายชัยวุฒิยังระบุอีกว่าชาวบ้านเองก็ได้สะท้อนถึงความลําบากในการเดินทางเนื่องจากมีน้ําท่วมสูงโดยอยากจะให้มีการระบายน้ําออกไปในพื้นที่การเกษตรเพื่อลดระดับน้ําลงเนื่องจากบางพื้นที่น้ําท่วมถึงชั้น2ซึ่งเท่าที่ทราบเมื่อชาวนาเกี่ยวข้าวเสร็จภายในสิ้นเดือนนี้ก็จะมีการระบายน้ําออกไปยังทุ่งนาทําให้ระดับน้ําในพื้นที่นั้นลดลง
โดยหน้าที่หลักของกระทรวงดีอีเอสกรมอุตุนิยมวิทยามีการพยากรณ์อากาศและประสานข้อมูลเรื่องน้ํากับหน่วยงานที่เกี่ยวข้องทั้งกระทรวงมหาดไทยและกระทรวงต่างๆที่นําข้อมูลไปบูรณาการช่วยเหลือในเรื่องการบริหารจัดการน้ําซึ่งการพยากรณ์อากาศช่วงนี้อยู่ในฤดูฝนเพราะฉะนั้นอาจทําให้มีปริมาณน้ําเพิ่มขึ้นในบางพื้นที่โดยจากการที่ติดตามอยู่ในช่วง1-2สัปดาห์ข้างหน้าจะมีพายุเข้ามาอีก1ลูกซึ่งต้องติดตามดูว่าอิทธิพลของพายุลูกนี้จะทําให้ฝนตกหนักแค่ไหนในพื้นที่และจะดําเนินการแจ้งเตือนประชาชนต่อไปเนื่องจากตอนนี้น้ําเต็มทุกพื้นที่หมดแล้วค่ะฝนตกลงมาก็ยอมรับว่าเหนื่อยในการบริหารจัดการน้ําอย่างแน่นอน
******************
รัฐบาลไทย-ข่าวทำเนียบรัฐบาล-กรมการขนส่งทางบก แนะนำประชาชนที่ต้องการซื้อขายรถมือสอง สามารถมาโอนด้วยตนเอง ณ สำนักงานขนส่ง เตือนไม่ควรซื้อขายด้วยวิธีการโอนลอยเสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
วันจันทร์ที่ 31 ตุลาคม 2565
กรมการขนส่งทางบก แนะนําประชาชนที่ต้องการซื้อขายรถมือสอง สามารถมาโอนด้วยตนเอง ณ สํานักงานขนส่ง เตือนไม่ควรซื้อขายด้วยวิธีการโอนลอยเสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันการซื้อขายรถมือสองทําได้ง่ายขึ้นและมีหลายช่องทาง ประกอบกับการแข่งขันที่สูงขึ้นในตลาดการซื้อขายรถมือสอง มีการพัฒนาเทคโนโลยี การซื้อขายผ่านแอปพลิเคชัน หรือการลงประกาศซื้อขายรถมือสองผ่านเพจโซเชียลมีเดียต่าง ๆ กรมการขนส่งทางบก (ขบ.) ในฐานะหน่วยงานที่เกี่ยวข้องมีความเป็นห่วงและเตือนประชาชนที่ต้องการซื้อขายรถมือสอง ไม่ควรซื้อขายรถด้วยวิธีการโอนลอยโดยเซ็นเอกสารไว้แล้วมาดําเนินการในภายหลัง เนื่องจากอาจก่อปัญหาให้ทั้งผู้ซื้อและผู้ขายเช่น กรณีผู้ซื้อไม่ดําเนินการชําระภาษีรถประจําปี รถเกิดอุบัติเหตุ หรือนํารถไปกระทําผิดกฎหมายซึ่งยังคงปรากฏชื่อเจ้าของรถรายเดิมในระบบทะเบียน สร้างปัญหายุ่งยากให้เจ้าของรถรายเดิม นอกจากนี้การไม่นํารถเข้ามาดําเนินการโอนทางทะเบียนยังทําให้ผู้ซื้อไม่อาจตรวจสอบความถูกต้องของรถได้โดยสมบูรณ์ว่าเป็นรถที่ถูกโจรกรรมมาหรือไม่อีกด้วย
รองอธิบดีกรมการขนส่งทางบก และโฆษกกรมการขนส่งทางบก กล่าวเพิ่มเติมว่า ขบ. ได้กําชับทั้งผู้ซื้อหรือผู้ขายต้องตรวจสอบแหล่งที่มาของรถก่อนการซื้อขายทุกครั้งเพื่อเป็นข้อมูลประกอบก่อนตัดสินใจ และต้องตรวจสอบหลักฐานทะเบียนรถให้ครบถ้วนเพื่อการซื้อขายที่ถูกต้องโดยเฉพาะสมุดคู่มือรถฉบับจริงที่มีชื่อเจ้าของรถเลขตัวถัง เลขเครื่องยนต์ สีรถต้องถูกต้องตรงกับรถคันที่จะซื้อขายทุกรายการ และที่สําคัญต้องตรวจสอบว่ามีการชําระภาษีรถประจําปีครบถ้วนถูกต้อง พร้อมนํารถเข้าตรวจสภาพและดําเนินการตามขั้นตอนโอนทางทะเบียนรถ ณ สํานักงานขนส่งที่รถจดทะเบียนด้วยตนเองในทันที โดยหลักฐานการโอนที่ผู้ซื้อผู้ขายที่ต้องเตรียมมาโอนรถ ณ สํานักงานขนส่ง ได้แก่ 1) ใบคู่มือจดทะเบียนรถหรือเล่มทะเบียนรถตัวจริง 2) สําเนาบัตรประชาชนของเจ้าของรถ 3) สัญญาซื้อขาย ใบเสร็จรับเงิน และใบกํากับภาษี 4) แบบคําขอโอนและรับโอนที่กรอกรายการและลงลายมือชื่อผู้โอนและผู้รับโอนเรียนร้อย ในกรณีเป็นนิติบุคคลต้องใช้หนังสือรับรองการจดทะเบียนนิติบุคคล และสําเนาบัตรประจําตัวประชาชนของกรรมการผู้มีอํานาจลงนาม
ทั้งนี้ ขบ. จะมีการตรวจสอบทะเบียนรถด้วยระบบฐานข้อมูล MDM (Master Data Management) สามารถตรวจสอบความถูกต้องของทะเบียนรถ ข้อมูลต่าง ๆ ได้แม่นยํา เพื่อความมั่นใจในการซื้อขายรถ โดยระบบจะดําเนินการแก้ไขเปลี่ยนแปลงชื่อผู้ครอบครองรถในทันทีที่ได้รับข้อมูลการแก้ไข อีกทั้งยังเชื่อมโยงออนไลน์พร้อมกันทั่วประเทศในทุกระบบงานพร้อมเอกสารประกอบการดําเนินการทุกครั้งที่มีการแก้ไขสาระสําคัญทางทะเบียนรถ ดังนั้นชื่อผู้ครอบครองรถที่ปรากฏในระบบ จึงตรงกับที่ระบุในเล่มทะเบียนรถ ขบ. แนะนําให้ผู้ที่ต้องการซื้อขายรถมือสองทําตามขั้นตอนที่แนะนําเพื่อความปลอดภัยในการโอนรถ และไม่ให้ตกเป็นเหยื่อของมิจฉาชีพ
รัฐบาลไทย-ข่าวทำเนียบรัฐบาล-“ชัยวุฒิ” ขายวิชั่น 192 ประเทศดัน Digital GDP โต 30%
วันจันทร์ที่ 19 กันยายน 2565
“ชัยวุฒิ” ขายวิชั่น 192 ประเทศดัน Digital GDP โต 30%
“ชัยวุฒิ” ขายวิชั่น 192 ประเทศดัน Digital GDP โต 30%
“ชัยวุฒิ” โชว์วิสัยทัศน์ในงาน ‘HUAWEI CONNECT 2022’ ที่มี 192 ประเทศเข้าร่วม ประกาศดัน Digital GDP ประเทศไทยโต 30% เน้นพัฒนาคนให้รองรับตลาดงานดิจิทัลในอนาคต
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) กล่าวระหว่างเข้าร่วมเปิดงานมหกรรมเทคโนโลยีไอซีที ‘HUAWEI CONNECT 2022’ ว่า ปัจจุบันประเทศไทย ก้าวเข้าสู่ไทยเเลนด์ 4.0 มีการพัฒนาด้านดิจิทัล สนับสนุนเป้าหมายการส่งเสริมเศรษฐกิจด้านดิจิทัลเพื่อเพิ่มมูลค่าเศรษฐกิจของประเทศ โดยตั้งเป้าว่าศักยภาพด้านดิจิทัลจะทําให้ GDP ของประเทศเติบโต 30%
ทั้งนี้ ประเทศไทย ต้องเตรียมส่งเสริมเเละพัฒนาบุคลากร ของประเทศเพื่อรองรับตลาดเเรงงาน เเละบริษัทต่างประเทศที่เตรียมเข้ามาลงทุนในประเทศไทยด้วย โดยช่วง 2 ปีที่ผ่านมา จะเห็นได้ว่าการเติบโตของ GDP ทั่วโลกไม่คงที่ มีเพียงเศรษฐกิจดิจิทัลเท่านั้นที่เติบโตอย่างต่อเนื่องในระดับโลก หรือมากกว่า 15% ในปี 2564 หลายองค์กรจึงพลิกโฉมการดําเนินงาน และการให้บริการด้วยการใช้เทคโนโลยีดิจิทัลล้ําสมัย
สําหรับงาน HUAWEI CONNECT 2022 คืองานประชุมใหญ่ประจําปีของหัวเว่ย ที่จัดขึ้นเพื่ออุตสาหกรรมไอซีทีทั่วโลก มีผู้เข้าร่วมงานราว 4,000 คน จาก 192 ประเทศ จัดตั้งเเต่ วันที่ 19-21 ก.ย.65 คาดว่างานนี้จะดึงดูดเงินเข้าสู่ประเทศไทยไม่ต่ํากว่า 30 ล้านดอลลาร์สหรัฐ โดยเปิดฉากที่กรุงเทพมหานคร ประเทศไทย และจัดต่อเนื่องที่เมืองดูไบ สหรัฐอาหรับเอมิเรตส์, กรุงปารีส ประเทศฝรั่งเศส และปิดท้ายที่เมืองเซินเจิ้น ประเทศจีน
โดยมีจุดมุ่งหมายเพื่อทําหน้าที่เป็นเวทีแห่งการเปิดกว้างและการประสานความร่วมมือ ซึ่งเชิญชวนบรรดาผู้นําทางความคิด ผู้นําภาคธุรกิจ ผู้เชี่ยวชาญทางเทคนิค บริษัทผู้บุกเบิก พันธมิตรในระบบนิเวศ ผู้ให้บริการแอปพลิเคชัน และนักพัฒนา มารวมตัวกันเพื่อขับเคลื่อนการพัฒนานวัตกรรมในภาคอุตสาหกรรม ตลอดจนส่งเสริมอีโคซิสเต็มที่เปิดกว้าง และแข็งแกร่งเพื่อความสําเร็จร่วมกัน
****************************
รัฐบาลไทย-ข่าวทำเนียบรัฐบาล-ปลัด มท.สุดปลื้ม กระเเสตอบรับในงาน SX 2022 ตลอด 7 วัน ดีเยี่ยม ย้ำภารกิจ "บำบัดทุกข์ บำรุงสุข" ยังไม่จบ พร้อมมุ่งสู่เป้าหมายการพัฒนาประเทศไทยที่ยั่งยืนในทุกมิติ
วันจันทร์ที่ 3 ตุลาคม 2565
ปลัด มท.สุดปลื้ม กระเเสตอบรับในงาน SX 2022 ตลอด 7 วัน ดีเยี่ยม ย้ําภารกิจ "บําบัดทุกข์ บํารุงสุข" ยังไม่จบ พร้อมมุ่งสู่เป้าหมายการพัฒนาประเทศไทยที่ยั่งยืนในทุกมิติ
ปลัด มท.สุดปลื้ม กระเเสตอบรับในงาน SX 2022 ตลอด 7 วัน ดีเยี่ยม ย้ําภารกิจ "บําบัดทุกข์ บํารุงสุข" ยังไม่จบ พร้อมมุ่งสู่เป้าหมายการพัฒนาประเทศไทยที่ยั่งยืนในทุกมิติ
เมื่อวันที่ 2 ต.ค. 65 เวลา 16.00 น. นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นายอรรษิษฐ์ สัมพันธรัตน์ อธิบดีกรมการพัฒนาชุมชน รศ.วรวรรณ โรจนไพบูลย์ และผศ.พิเชฐ โสวิทยสกุล ที่ปรึกษาปลัดกระทรวงมหาดไทย หัวหน้าส่วนราชการระดับกรมและหน่วยงานรัฐวิสาหกิจในสังกัดกระทรวงมหาดไทย คณะทํางาน Change for Good และเจ้าหน้าที่เกี่ยวข้อง ร่วมงานแสดงนิทรรศการนานาชาติ Sustainability Expo 2022 หรือ SX 2022 วันสุดท้าย ณ ศูนย์การประชุมแห่งชาติสิริกิติ์ กรุงเทพมหานคร
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยได้ร่วมเป็นส่วนหนึ่งในการจัดงานเเสดงนิทรรศการในงาน Sustainability EXPO 2022 หรือ SX 2022 ที่จัดขึ้นในระหว่างวันที่ 26 กันยายน - 2 ตุลาคม 2565 ณ ศูนย์การประชุมแห่งชาติสิริกิติ์ ซึ่งภายในงานมีนิทรรศการที่เกี่ยวกับความยั่งยืนที่เป็นความรู้เเละเป็นประโยชน์มากมาย จากทั้งหน่วยงานภาครัฐ และภาคเอกชน รวมถึงหน่วยงานระหว่างประเทศ โดยตลอด 7 วันที่ผ่านมานี้ ที่บูธของกระทรวงมหาดไทยได้จัดกิจกรรมทั้งหมด 4 กิจกรรม อัดแน่นไปด้วย ความสนุก สาระ และความรู้มากมาย จากภาคีเครือข่ายการทํางานกลไก 3 5 7 (3 ระดับ 5 กลไก และ 7 ภาคีเครือข่าย) และตามหลักการทํางาน "บวร บรม ครบ" ของกระทรวงมหาดไทย ในพื้นที่ทั่วประเทศ พร้อมทั้งผู้เข้าเยี่ยมชมบูธกิจกรรม ยังได้รับชมผลการดําเนินงานที่เป็น Best Pratice ผ่านระบบ Warroom MOI บนดิจิทัลบอร์ด และกิจกรรมพิเศษ LIVE ACTION ตลอดทั้ง 7 วัน เสมือนได้ลงพื้นที่ไปทํากิจกรรมในพื้นที่จริง ใน 11 กิจกรรมเด่น ได้แก่ 1) ชุมชน SDGs 2) โคก หนอง นา 3) ผ้าไทยใส่ให้สนุก 4) OTOP นวัตวิถี 5) งานสาธารณะสงเคราะห์ตามหลัก บ ว ร 6) การจัดการขยะและถังขยะเปียกลดโลกร้อน 7) คลองสวยน้ําใส
อัลบั้มภาพ
ข่าวที่เกี่ยวข้อง
รมว.เฮ้ง พบปะลูกจ้างสหภาพเด็นโซ่ มุ่งวางรากฐานแรงงาน ขับเคลื่อนพัฒนาประเทศ
เจ้าหน้าที่ฝ่ายความมั่นคง จังหวัดตาก เร่งดําเนินการตามเบาะเเส พบอาวุธปืน 59 กระบอก ด้านผู้ว่าฯ ตาก สั่งการให้ตรวจสอบที่มาทันที
ปลัด มท. ลงพื้นที่เชียงของตรวจเยี่ยมขับเคลื่อนอําเภอนําร่องบําบัดทุกข์ บํารุงสุข (CAST) เน้นย้ํา คนมหาดไทยต้องไม่ทํางานเพราะหน้าที่ แต่ทําจากใจ มี Passion มีองค์ความรู้ มีภาวะผู้นํา
ปลัดมหาดไทย ชูแนวทางการนําผู้ป่วยเข้ารับการบําบัดฟื้นฟูของจังหวัดกระบี่ ยกเป็นตัวอย่างการร่วมด้วยช่วยกันแก้ไขปัญหาในทุกภาคส่วน กร้าวมหาดไทยยังคงเดินหน้ากวาดล้างยาเสพติดเต็มรูปแบบทุกจ
นครสวรรค์ Kick Off ถังขยะเปียกลดโลกร้อน มุ่งสร้างการรับรู้ขยายผลสู่ทุกครัวเรือน เพื่อลดภาวะโลกร้อนควบคู่กับการจัดการขยะอย่างยั่งยืนที่เป็นรูปธรรม
รัฐบาลไทย-ข่าวทำเนียบรัฐบาล-เริ่มแล้ว! “พาณิชย์ลดราคา! เทศกาลกินเจ” จับมือตลาดสด ห้าง ร้านออนไลน์ ขายวัตถุดิบอาหารเจ ลดสูงสุด 69% ถึง 4 ต.ค. 65
วันอังคารที่ 27 กันยายน 2565
เริ่มแล้ว! “พาณิชย์ลดราคา! เทศกาลกินเจ” จับมือตลาดสด ห้าง ร้านออนไลน์ ขายวัตถุดิบอาหารเจ ลดสูงสุด 69% ถึง 4 ต.ค. 65
.....
เอาใจประชาชนที่ร่วมเทศกาลกินเจ กรมการค้าภายใน กระทรวงพาณิชย์ คิกออฟโครงการ “พาณิชย์ลดราคา! เทศกาลกินเจ” จับมือกับภาคีผู้ประกอบการ 144 ราย ทั้งจากสมาคมตลาดสดไทย สมาคมตลาดกลางค้าส่งสินค้าเกษตรไทย ห้างค้าปลีก - ส่ง ผู้ประกอบการออนไลน์ (Lazada, Shopeefood, Robinhood, Lineman, Grab) กว่า 1,941 ร้าน จําหน่ายผัก วัตถุดิบเจ อาหารปรุงสําเร็จ ในราคาพิเศษลดสูงสุด 69% ถึง 4 ต.ค. 65
.
รูปแบบการดําเนินการ :
1.รถ Mobile 156 จุดทั่วประเทศ จําหน่ายผัก วัตถุดิบ ฯลฯ รวม 26 รายการ ลดราคา 38 - 50%
2.ห้างค้าปลีก - ส่ง (บิ๊กซี แม็คโคร โลตัส ท็อปส์) รวม 1,115 สาขา/ ผู้ประกอบการออนไลน์/ ชมรมทายาทห้างค้าปลีก - ส่ง (YTS) 38 ห้าง 200 สาขา จําหน่ายสินค้า 5 หมวด ประกอบด้วย วัตถุดิบเจ ซอสปรุงรส อาหารสําเร็จรูป อาหารปรุงสําเร็จ ผักและผลไม้ รวม 12,664 รายการ ลดราคา 10 - 69%
3.ตลาดสด 101 ตลาด 448 ร้านค้า จําหน่ายอาหารสําเร็จในราคาไม่เกิน 35 บาท เช่น ผัดหมี่ ข้าวแกง จับฉ่าย ข้าวผัด เต้าหู้ทอด ปอเปี๊ยะทอด ผัดผัก น้ําเต้าหู้ กระเพรา
.
พร้อมติดตามสถานการณ์ใกล้ชิดเพื่อไม่ให้ผู้บริโภคถูกเอารัดเอาเปรียบ โดยผู้ประกอบการต้องปิดป้ายแสดงราคาให้ชัดเจนและห้ามฉวยโอกาสปรับขึ้นราคาโดยไม่เป็นธรรม หากพบจะถูกดําเนินการตามกฎหมาย...ประชาชนสามารถแจ้งเบาะแสได้ที่ สายด่วน 1569 หรือสํานักงานพาณิชย์จังหวัดทั่วประเทศ
#ไทยคู่ฟ้า#ร่วมต้านโควิด19
-------------------